पाएं अपने शहर की ताज़ा ख़बरें और फ्री ई-पेपरडाउनलोड करें
अमरपुर के बल्लीकित्ता गांव में एक सप्ताह के दाैरान एक ही परिवार के तीन भाईयों की मौत कोरोना संक्रमण से हो गयी है। शशिधर कापरी के तीनों के तीनों पुत्र की माैत संक्रमण के कारण हाे गई। तीनों भाईयों को कोरोना की वजह से सांस लेने में तकलीफ हो रही थी, जिसके बाद एक सप्ताह के दौरान एक-एक कर तीनों की मौत हो गयी। रविवार को अमरपुर अस्पताल से स्वास्थ्य विभाग की टीम भी मृतक के घर पहुंचकर अन्य परिजनों की जांच की है। जबकि आपदा प्रबंध के पदाधिकारियों के दल ने भी मृतक के घर पहुंचकर पूरी जानकारी एकत्र की है। परिजनाें ने बताया कि तीनाें भाई दिल्ली में रोजगार करते थे, जहां मंझले भाई पप्पू कापरी उर्फ निकुंज कापरी एक सप्ताह पूर्व पाॅजिटिव हुए। जिन्हें सांस लेने में काफी ज्यादा परेशानी हाे रही थी। जिन्हें बड़े भाई प्रमोद कापरी ने आग देकर अंतिम संस्कार किया। फिर गांव आ गये उन्हें भी सांस लेने में दिक्कत होने लगी, तो परिजनों ने उन्हें अमरपुर में जांच के लिए पहुंचाया, जहां निगेटिव मिले। उन्हें भागलपुर मायागंज में भर्ती कराया गया, जहां पॉजिटिव मिले। उन्होंने रविवार को वेंटिलेटर पर अंतिम सांस ली, जबकि इससे पूर्व उनके सबसे छोटे भाई प्रभाष कापरी कुछ ही दिनों पूर्व देवघर से लौटे थे, और पॉजिटिव हुए थे, जिनकी मौत बल्लिकित्ता में ही हो गयी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn